AfriForum het Dinsdag ’n voorlegging oor plaasmoorde in Suid-Afrika aan lede van die Wes-Australiese parlement gemaak.
Volgens Cameron is parlementslede veral geskok oor die feit dat Ramaphosa die bestaan van plaasmoorde in Suid-Afrika ontken ondanks bewyse tot die teendeel.
“Ons het vandag se voorlegging opgedra aan elke slagoffer wat al wreed op ’n plaas in Suid-Afrika vermoor is deur Willemientjie Potgieter se verhaal te vertel – sy het op tweejarige ouderdom saam met haar ouers, Attie en Wilna Potgieter, ’n marteldood tydens ’n plaasaanval in die Vrystaat gesterf,” sê Cameron.
Parlementslede het aangedui hulle sal voortgaan om die saak aan te roer en die boodskap wêreldwyd te ondersteun. “Van die lede het dit ook duidelik gemaak dat hulle die veldtog verder in Australië sal dryf,” het Cameron gesê.
Ek dink Afriforum probeer darem om n verskil te maak, natuurlik is daar baie teenkanting maar hulle is op die regte pad.